# Epidermophyton floccosum

Epidermophyton floccosum és un fong dermatòfit antropofílic (que prefereix els humans a altres hostes) de distribució cosmopolita responsable en l'Home del peu d'atleta.

## Taxonomia

Aquesta espècie va ser descrita per la primera vegada el 1870 per Carl Otto Harz, la qual va anomenar Acrothecium floccosum. Posteriorment en 1907, va ser canviada de nom per Blastotrichum floccosum per Rabenhort en el seu llibre Krytpogamen Flora. Finalment el 1923, Ota i Langeron li donà l'actual nom científic Epidermophyton floccosum.

## Descripció

El fong té una velocitat de creixement mitjana, ateny la maduresa al cap de 10 dies. Les colònies són normalment granuloses, de textura similar al davant i de color verdós, groguenc o groc marronós. El centre de cada colònia s'eleva lleugerament sobre la resta. Al cap de diverses setmanes, les colònies es cobreixen de micelis blanquinosos estèrils.
Epidermophyton floccosum produeix un lípid poc habitual de funció desconeguda, la 1(3),2-diacilglicerol-3(1)-O-4′-(N,N,N-trimetil)homoserina, que altres dermatòfits com Microsporum cookei i Trichophyton rubrum no produeixen. E. floccosum, a més, no sol presentar microconídies.

## Patologia

Aquesta espècie és l'la sola patogènica de les dues espècies del gènere Epidermophyton. Els hostes del fong són tant humans com animals, salvatges o domèstics, en els quals causa les infeccions de la pell conegudes com tinya circinada, tinya crural, peu d'atleta i onicomicosi. Es contagia per contacte, en el cas d'humans, especialment en dutxes i banys públics.La infecció s'atura mitjançant rentada amb aigua i sabó, i l'aplicació d'un fungicida apropiat. Així mateix, es pot encomanar entre humans i esquirols.
El fong pot arribar a infectar tan sols la capa còrnia inerta, de l'epidermis.No obstant això, una infecció invasiva ha estat documentada en un pacient immunodeprimit que patia de la síndrome de Behçet.
Un estudi realitzat a Corea entre els anys 1976 a 1997 sobre 900 pacients afectats de E. floccosum va revelar que les coinfeccions en la mateixa persona per E. floccosum i un altre dermatòfit són prou infreqüents.

## Notes

* ↑ «Epidermophyton floccosum» (en anglès). Mycology Online. Arxivat de l'original el 25 de maig de 2010. [Consulta: 22 maig 2010].
* ↑ Harz OC. «Einige neue Hyphomyceten Berlin's and Wien's nebst Beiträgen zur Systematik derselben» (en alemany). Bulletin de la Société Impériale des Naturalistes de Moscou, 44, 1870, pàg. 87–147.
* ↑ Ota M, Langeron M. «Nouvelle classification des Dermatophytes» (en francés). Annals of Parasitology, 1, 1923, pàg. 305–306.
* ↑ «http://www.cmpt.ca/pdf_mycology_2008/mp_0801_2_epfl_nail.pdf» (en anglès). CMPT Mycology Plus, Enero 2008. Arxivat de l'original el 2011-07-06 [Consulta: 22 maig 2010].
* ↑ Tomiyasu Yamada and Yoshinori Nozawa «An unusual lipid in the human pathogenic fungus Epidermophyton floccosum» (en anglès). Biochimica et Biophysica Acta (BBA) - Lipids and Lipid Metabolism, 574, 3, 28-09-1979, pàg. 433–439 [Consulta: 22 maig 2010].
* 1 2 «Epidermophyton» (en anglès). QurNail. Arxivat de l'original el 15 de juliol de 2011. [Consulta: 22 maig 2010].
* 1 2 «Infectious Diseases: Epidermophyton floccosum, Microsporum spp., Trichophyton spp.» (en anglès). MSD Online. Arxivat de l'original el 18 de juliol de 2009. [Consulta: 22 maig 2010].
* 1 2 «Epidermophyton spp.» (en anglès). Doctor Fungus. Arxivat de l'original el 19 de maig de 2010. [Consulta: 22 maig 2010].
* ↑ «Isolation of Epidermophyton floccosum from a Persian squirrel (Sciurus anomalus)» (en anglès). Comparative Clinical Pathology, 19, 2, pàg. 215–216. doi: 10.1007/s00580-009-0829-4 [Consulta: 22 maig 2010].
* ↑ Seddon ME, Thomas MG. (1997) Invasive disease due to Epidermophyton floccosum in an immunocompromised patient with Behçet's syndrome. Clinical Infectious Diseases 25: 153–54 (PMID: 9243051)
* ↑ «The Epidemiologic Study on Epidermophyton floccosum (1976–1997)» (en anglès). Korean Journal of Medical Mycology, 1, 21–26, 04-06-1999 [Consulta: 22 maig 2010].